**Maatoimingute platvormi rakenduste juurdepääsuõiguste kokkulepe**

|  |  |
| --- | --- |
| **Taotleja**  (asutus/ettevõte/füüsilise isiku korral nimi) | **Transpordiamet** |
| **Registrikood/isikukood** | 70001490 |
| **Rakendus(ed), millele juurdepääsuõigust soovitakse:** | MinuKataster |
| **Juurdepääsu võimaldamise soovi põhjendus/selgitus** (viide ülesannetele, mille täitmiseks teenust kasutatakse) | Transpordiameti esindamine maakorraldustoimingute algatamisel, kooskõlastamisel ja andmevahetus katastriga. |
| **Volitatud isik(ud)**   |  |  |  | | --- | --- | --- | | **Nimi:** | **Isikukood:** | **E-posti aadress:** | | Sülvi Seppel-Hüvonen | 48001080277 | Sylvi.Seppel-Hyvonen@transpordiamet.ee | | Karel Kask | 38507174220 | Karel.Kask@transpordiamet.ee | | Tauno Seepter | 36405282789 | Tauno.Seepter@transpordiamet.ee | | Tiit Tiigimäe | 36502102715 | Tiit.Tiigimae@transpordiamet.ee | | Kalev Repp | 38004266521 | Kalev.Repp@transpordiamet.ee | | Uuno Pärik | 35804015212 | Uuno.Parik@transpordiamet.ee | | Allan Ladva | 38303094714 | Allan.Ladva@transpordiamet.ee | | Lembit Tuimets | 36308122753 | Lembit.Tuimets@transpordiamet.ee | | Ene Kõiv | 46406232738 | Ene.Koiv@transpordiamet.ee | | Jaan Rea | 37907204220 | Jaan.Rea@transpordiamet.ee | | Agne Mägi | 48107266039 | Agne.Magi@transpordiamet.ee | | Riin Kodu | 48507256512 | Riin.Kodu@transpordiamet.ee | | Kati Banhard | 48511196519 | Kati.Banhard@transpordiamet.ee | | |

Taotleja esindaja ees- ja perekonnanimi

/allkirjastatud digitaalselt/

Priit Sauk

Transpordiameti peadirektor

Lisa 1

**Kasutustingimused**

Maatoimingute platvormi rakenduste kasutamisel nõustub kasutaja käesolevate kasutustingimustega.

1. **Kasutatavad mõisted**
   1. Teenus – Katastri e-teenused (Maatoimingute platvormi rakendused)
   2. Vastutav töötleja – Maa-amet
   3. Volitatud töötleja – Keskkonnaministeeriumi infotehnoloogiakeskus (KeMIT)
   4. Kasutaja – Teenust kasutav isik
2. **Üldsätted**
   1. Teenuse kasutamine on lubatud vaid kõikide kasutustingimustega nõustumise korral.
   2. Kasutustingimused kehtivad kõigi Maa-ameti maatoimingute platvormi elektrooniliste andmekogudega seotud rakenduste (sealhulgas MinuKataster, kitsenduste infosüsteem, piiratud asjaõiguse infosüsteem, katastri kõlvikute kaart, maa hindamise infosüsteem, katastri riigivara ruumiandmete keskkond, riigimaa oksjonikeskkond ja tehingute andmebaas) kasutamisel.
   3. Teenuse kasutamiseks loetakse Teenuse kaudu kättesaadavate andmete töötlemist (sh vaatamist, muutmist, kustutamist, alla laadimist) mistahes viisil või eesmärgil.
   4. Teenust kasutatakse heas usus. Keelatud on kõik tegevused, mis häirivad või takistavad Teenuste osutamist või võivad seda teha.
   5. Teenuse kaudu kättesaadavaks tehtud avaandmed on kõigile vabalt ja avalikult kasutamiseks antud digitaalsed masinloetavad andmed.
   6. Teenuse kaudu teatavaks saanud juurdepääsupiiranguga teavet kohustub Kasutaja hoidma saladuses ning töötlema ja avaldama seda üksnes seaduses sätestatud alustel ja korras.
   7. Teenuses avaldatud kogu informatsioon (sealhulgas tarkvara, andmed, kujutised, dokumendid ja tekstid) on kaitstud autoriõigustega vastavalt seadusele.
   8. Teenus kasutab küpsiseid (*cookies*).
   9. Teenuse kasutamisele ja kasutajatingimustele kohaldatakse Eesti Vabariigis kehtivaid õigusakte.
3. **Isikuandmete töötlemine**
   1. Kasutaja annab Teenuse kasutamisel Maa-ameti valdusesse sattunud isikuandmete osas nõusoleku, et:
      1. tema isikuandmeid töödeldakse ja säilitatakse teenuse osutamiseks vajalikus ulatuses;
      2. tema andmete kohta tehakse päringuid teise andmekogusse, kui see on vajalik teenuse osutamiseks.
4. **Kasutaja õigused ja kohustused**
   1. Kasutajal on õigus kasutada Teenust kooskõlas kasutustingimuste ja kasutusjuhendi(te)ga (vt https://kataster.ee).
   2. Kasutajal on õigus saada abi, pöördudes kasutajatoe poole ([katastertugi@maaamet.ee](mailto:katastertugi@maaamet.ee)).
   3. Kasutajal on keelatud kasutada Vastutava töötleja poolt osutatavaid teenuseid pettuse või muu õigusrikkumise toimepaneku eesmärgil.
   4. Kasutajal on kohustus Teenust kasutades järgida kõiki asjakohaseid õigusakte ning head tava.
   5. Kasutajal on keelatud Teenusesse sisestada või üles laadida materjale, sealhulgas postitada küsimusi, mis on solvavad, viha õhutavad, ähvardavad või muul viisil sobimatud.
   6. Kasutaja kohustub tegema kõik, et välistada Teenuse kasutamiseks vajaliku tuvastusvahendi või selle osa sattumist kolmandate isikute valdusesse. Kasutaja vastutab tuvastusvahendite väärkasutamisest tekkiva võimaliku kahju eest.
5. **Juurdepääsuõiguste andmine**
   1. Juurdepääsuõiguse avamiseks esitab Teenust kasutada sooviv asutus või isik vormikohase taotluse. Taotluse esitamisega loetakse kasutaja kasutustingimustega nõustunuks.
   2. Maa-amet fikseerib pärast taotluse esitamist juurdepääsuõiguste kokkuleppes taotleja rolli ja vajadusel Teenuse iseloomust tulenevad juurdepääsuõiguse eritingimused.
   3. Sõltuvalt rakendusest, võib Kasutaja saada peakasutajaõigused. Kasutaja, kes on saanud õiguse temaga seotud asutuse kasutajate lisamiseks (peakasutaja), haldab oma asutuse kasutajaid, sh märgib kasutajate juurdepääsuõigused lõppenuks.
   4. Kõik isikud, kellele kasutaja annab juurdepääsuõigused loetakse käesolevate tingimustega nõustunuks.
   5. Vajadusel kooskõlastab Maa-amet volitatud töötlejaga (KeMIT) juurdepääsuõiguste andmise.
   6. Juurdepääsuõigus antakse juhul, kui vastutav töötleja on veendunud, et kasutajal on õiguslik alus ja/või põhjendatud huvi juurdepääsu saamiseks.
   7. Juurdepääsuõiguse avamisega loetakse Maa-ameti ja Kasutaja andmeteenuse kasutuskokkulepe sõlmituks.
6. **Vastutava töötleja õigused ja kohustused**
   1. Vastutaval töötlejal on õigus ühepoolselt muuta Teenuse kasutustingimusi ja kasutusjuhendeid. Kasutustingimused avaldatakse veebilehe ([www.kataster.ee](http://www.kataster.ee)) vahendusel. Muudatused jõustuvad alates veebilehel avaldamisest. Igat kasutajat muudatustest eraldi ei teavitata.
   2. Vastutaval töötlejal on õigus piirata Kasutaja juurdepääsu Teenusele, kui Kasutaja rikub kasutustingimusi või Vastutaval töötlejal tekib põhjendatud kahtlus kasutustingimuste rikkumisest.
   3. Vastutav töötleja ei vastuta Kasutajate poolt esitatud andmete ja üleslaaditud failide sisu eest.
   4. Vastutav töötleja kohustub mitte avaldama kolmandatele isikutele Kasutaja andmeid, välja arvatud kui andmed edastatakse seaduses sätestatud juhul.
   5. Vastutaval töötlejal on õigus ajutiselt katkestada juurdepääs Teenusele, kui see on vajalik tehniliste muudatuste, uuenduste, hooldustööde läbiviimiseks või küberkaitse eesmärgil. Planeeritud Teenuse katkestusest teavitatakse Kasutajaid esimesel võimalusel, kuid mitte vähem kui viis tööpäeva enne katkestust.
   6. Vastutav töötleja ei vastuta võimalike viivituste, tõrgete või katkestuste eest, mida põhjustavad Vastutava töötleja kontrolli alt väljas olevad asjaolud (seal hulgas vääramatu jõud, häired internetiühenduses jm).
   7. Vastutav töötleja ei saa tagada Teenuse katkematut tööd.
   8. Vastutav töötleja vastutab kokkuleppe rikkumisel vaid tahtliku rikkumise korral, millisel juhul on Kasutajal õigus nõuda vastava rikkumisega tekitatud otsese varalise kahju hüvitamist.
   9. Vastutav töötleja ei vastuta võimalike Teenuse kasutamisest või mittekasutamisest tekkinud kahjude või saamata jäänud tulu eest.